Document ID: 31991R3085

31991R3085
L 291/12
SLUŽBENI LIST EUROPSKE UNIJE
21.10.1991.
UREDBA KOMISIJE (EEZ) br. 3085/91
od 21. listopada 1991.
o izmjeni Uredbe Komisije (EEZ) br. 2275/88 od 25. srpnja 1988. o razvrstavanju određene robe u kombiniranu nomenklaturu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 2857/91 (2), a posebno njezin članak 9.,
budući da se Uredbom Komisije (EEZ) br. 2275/88 (3) utvrđuju mjere o razvrstavanju u kombiniranu nomenklaturu, inter alia, proizvoda poznatog kao „mecadeck”;
budući da je Zajednica potpisnica Međunarodne konvencije o Harmoniziranom sustavu nazivlja i brojčanom označavanju robe, poznate kao Harmonizirani sustav;
budući da je Vijeće za carinsku suradnju, na temelju ovlasti dobivenih u sklopu gore navedene konvencije, dalo mišljenje o razvrstavanju proizvoda poznatog kao „mecadeck” u Harmonizirani sustav;
budući da se kombinirana nomenklatura temelji na Harmoniziranom sustavu; budući da zbog toga ovo mišljenje o razvrstavanju treba uvažiti na razini Zajednice,
DONIJELA JE OVU UREDBU:
Članak 1.
U tablici priloženoj Uredbi (EEZ) br. 2275/88 briše se zapis koji se odnosi na stavku 9.
Članak 2.
Ova Uredba stupa na snagu na dan njezine objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 21. listopada 1991.

Labels: 3